text: Hóast bíðað hevur verið eftir góðkenning frá bretsku myndugleikunum, og tað hevur skapt óvissu um risastóru oljukelduna Rosebank, so er stjórin í Equinor í Bretlandi ikki í iva. -Tað gongur eftir ætlan sigur hann.
text: #000002
text: Arne Gürtner, stjóri hjá Equinor í Bretlandi og Írlandi. Hann hevur eisini ábyrgd av Føroyum: -Eg havi góðar vónir um, at bretska stjórnin fer at góðkenna Rosebank útbygging í hesum árinum.
text: #000003
text: Seinastu mánaðirnar hevur stóra Rosebank olju- og gasskeldan eystan fyri Føroyar verið ovast á breddanum í bæði miðlum og almenna rúminum í Bretlandi.
text: #000004
text: Umhvørvisfelagsskapir og umboð fyri politiskar flokkar í Bretlandi hava í longri tíð mótmælt ætlanini at loyva útbygging av hesi oljukelduni, sum tey siga stríðir ímóti umhvørvis- og veðurlagspolitikkinum. Hesum hava leiðandi bretskir politikarar tó víst aftur við at vísa til, at Bretlandi tørvar alla ta orku tað kann fáa hendur á í Norðsjónum til tess at gerast óheft at innfluttari orku.
text: #000005
text: Nú hevur so stjórin í Equinor í Bretlandi og Írlandi og eisini við ábyrgd fyri Føroyum, Arne Gürtner sagt frá, at Rosebank verkætlanin er í tryggum hondum, hon er “progressing really well and according to plan” og leggur aftrat, at Rosebank “is still on track for approval this year”.
text: #000006
text: Rosebank keldan er størsta olju- og gasskeldan á bretska landgrunninum, sum enn ikki er útbygd til framleiðslu.
text: #000007
text: Hon er eisini vorðin kjarnin í mótstøðuni hjá umhvørvisfelagsskapum móti olju- og gassvirksemi í heila tikið og verður herferðin móti útbyggingini rópt “Stop Rosebank”.
text: #000008
text: Equinor stjórin viðgongur í samrøðu við Energy Voice í sambandi við altjóða oljumessuna “Offshore Europe” í Aberdeen í hesum døgum, at hóast klárt er til sjóseting av einum av flaggskipunum hjá felagnum, so hevur tað tikið longri tíð enn ætlað at fáa onkur viðurskifti uppá pláss undan íløgugóðkenningini hjá felagnum, (FID).
text: #000009
text: Ein týðandi partur av Rosebank verkætlanini er at elektrifisera framleiðsluskipið, ið skal liggja á leiðini, tvs. við streymi at kunna minka munandi um CO2 útlátið frá framleiðsluni. Hetta fer at verða grundarlagið undir flestu av nýggju og eisini verandi olju- og gasskeldum og hevur norska Equinor sum tað fyrsta í heiminum herfyri útgjørt tveir olju- og gasspallar við streymi frá eini havvindmylnulund.
text: #000010
text: Nú verður so tosað um at veita streym antin úr landi ella frá havvindmylnulundum til komandi tríggjar útbyggingarnar á Atlantsmótinum, nevniliga Rosebank, Cambo og Clair South, (Clair Phace 3). Hetta eru alt risastórar keldur, sum liggja millum Hetland og Føroyar. Equinor, Ithaca Energy og BP, fyristøðufeløgini fyri hesum orkuleiðunum, eru farin saman um eitt samstarv, sum skal kanna møguleikarnar fyri at elektrifisera tær tríggjar útbyggingarnar eystan fyri Føroyar.
text: #000011
text: Her hevur so verið gitt, at ein møguleiki er at fáa streym frá vindmyllum á landi í Hetlandi, ein annar at byggja havvindmylnulundir, sum kunnu veita streym. Her hevur Equinor so longu drúgvar royndir við útbyggingini av tí fyrstu flótandi havvindmylnulundini í Norra.
text: #000012
text: Equinor stjórin sigur, at felagið leggur so mikið stóran dent á elektrifisering av framleiðsluni, at Rosebank fer at metast sum juvelurin í krúnuni, tá tað snýr seg um á munagóðan hátt at minka um CO2 útlátið tvs. at skifta út gassrikna framleiðslu á pallum og skipum við streymi frá vindmyllum.
text: #000013
text: Endamálið hjá Equinor er so at brúka Rosebank sum ein fyrimynd fyri framtíðar virksemi hjá felagnum kring allan heimin.
text: #000014
text: Rosebank verkætlanin fer longu av bakkastokki í 2025, tá fleiri framleiðslubrunnar skulu borast. Roknað verður so við fyrstu framleiðsluni í 2027.
text: #000015
text: Cambo og Rosebank á Offshore Europe
text: #000016
text: Útbyggingarnar av risastóru olju- og gasskeldunum Cambo og Rosebank vestan fyri Hetland vórðu nógv umrøddar á altjóða orkuráðstevnuni Offshore Europe í Aberdeen hesa vikuna.
text: #000017
text: M.a. segði nevndarformaðurin í orkufelagnum Ithaca Energy, Gilad Myerson, at hann var vísur í, at bretska stjórnin fór at góðkenna hesar tvær tær størstu framtíðar orkuverkætlaninar í Bretlandi. Hann segði, at við teimum kann Bretland kenna seg tryggari, tá talan er um orkutrygdina, landið kann eisini við hesum keldum fáa framleiðslur, ið hava munandi minni útlát enn allar aðrar framleiðandi keldur bæði í Bretlandi og aðrastaðni.
text: #000018
text: -Vit mugu hugsa um sjálvi at veita ta minst dálkandi orkuna og hana fáa vit m.a. frá keldunum vestan fyri Hetland segði Myerson, sum legði serstaka herðslu á týdningin hesar fóru at fáa fyri arbeiðspláss í Skotlandi.
text: #000019
text: -Uttan mun til hvør fer at manna komandi stjórn, so halda vit, at hon fer at geva grønt ljós til at fremja hesar útbyggingar.
text: #000020
text: Rishi Sunak stendur við avgerðina at lata meira enn 100 nýggj leitiloyvi eins og loyva útbyggingum av kolvetnisleiðum so sum Cambo og Rosebank.
text: #000021
text: Millum umhvørvisfólkini, sum mótmæla útbygging av Rosebank kelduni nær við markið, er eisini Gretha Thunberg.
text: #000022
text: Hóast umhvørvisfelagsskapir móttmæla útbyggingum sum Cambo og Rosebank, so heldur vinnan eins og stjórnin í London við forsætisráðharranum Rishi Sunak á odda fast við, at olja og gass, sum finst í Norðsjónum skal troytast m.a. fyri at tryggja orkutrygdina í Bretlandi.
text: #000023
text: Umframt at menna olju- og gassvirksemi við at minka um útlátið við eitt nú elektrifisering vóru nógvar røddir frammi á ráðstevnuni í Aberdeen um, at vindorkan her serstakliga tann til havs eigur at hava fremstu raðfesting í framtíðar orkupolitikkinum.
text: #000024
text: Í seinastuni hevur eisini ljóðað, at eigarnir av risastóru vindmylnulundini Viking Windfarm í Hetlandi vilja bjóða seg fram at lata streym til komandi pallar og skip eystan fyri Føroyar.
text: #000025
text: Økið eystan fyri føroyska markið er sera ríkt uppá bæði olju og gass. Bretskir myndugleikar fara helst í næstum at loyva útbygging av Rosebank kelduni og seinni eisini útbygging av Cambo. Verður Cambo útbygd er sannlíkt, at tvær olju- og gassleiðir longur suðuri, Tornado og Suilven, verða knýttar í Cambo-framleiðsluna.
text: #000026
text: Verður hetta veruleiki, og tað tykist so, tá verður økið beint eystan fyri Føroyar ein nýggjur olju- og gasslandslutur, sum uppá sikt eisini kann fáa stóran týdning fyri Føroyar og ynskini her um at vera partur av bæði oljuleiting og framleiðslu eins og veitingum til nógva nýggja virksemið so tætt við markið.
text: #000027
text: Hetta kann gerast framtíðar útsýnið eystan fyri føroyska markið um ikki so nógv ár, eitt framleiðsluskip á Rosebank leiðini og ein framleiðslupallur á Cambo leiðini.
text: #000028
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000029
text: Fólkatingið vitjar SEV í Húsahaga
text: #000031
text: Mannaættin latið upp porturini til helviti
text: #000032
text: Helvtin av orkuni frá vindmyllulundum fer til spillis
text: #000033
text: Regin Mittún nýggjur fíggjarstjóri hjá Magn
text: #000034
text: Oljuprísur uppá 100 dollarar í eygsjón
text: #000035
text: Russland sendir oljutangaskip norður um Sibiria
text: #000036
text: Byggja heimsins størstu vindmylnuhøll í Esbjerg
text: #000037
text: Bera ótta fyri nýggjum grønum brennievnum
text: #000038